Nemendur voru sér og sínum til sóma á Skeifudeginum Hinn árlegi Skeifudagur var haldinn hátíðlegur á sumardaginn fyrsta á Hvanneyri . Mikið var um dýrðir og mikill mannfjöldi saman kominn til að fylgjast með nemendum uppskera árangur erfiðis vetrarins . Skeifudagurinn er mikill hátíðisdagur hestamanna á Hvanneyri enda eru þar samankomnir nemendur á búfræðibraut og í háskóladeild auk fjölda nemenda úr hinu vinsæla námi endurmenntunardeildar skólans sem nefnist Reiðmaðurinn . Um morguninn fóru fram forkeppnir , bæði nemenda í staðarnámi og í fjarnámi . Eftir hádegið var sýning nemenda á öðru ári búfræðibrautarinnar . Þar sýndu þau unghross sem þau hafa tamið frá því í janúar sem og eldri hross sem þau hafa þreytt próf á í knapamerkjunum . Var það mál manna að sýningin hafi tekist afar vel , vinnubrögð nemendanna verið þeim og kennaranum til sóma og að skólinn geti verið stoltur af framlagi sínu til hestamennskunnar í landinu . Að sýningaratriðinu loknu fóru fram úrslit úr þeim forkeppnum sem haldnar voru fyrir hádegið . Sigurvegari í fjórgangskeppni nemenda á búfræðibraut hlaut Gunnarsbikarinn , farandbikar sem er gefinn af Bændasamtökum Íslands til minningar um Gunnar Bjarnason . Úrslit í keppninni um Gunnarsbikarinn voru sem hér segir : 3 . Ágústa Rut Haraldsdóttir Nemendur í Reiðmanninum , tveggja ára námskeiðsröð á vegum endurmenntunardeildar skólans , kepptu um Reynisbikarinn sem er gefinn af upphafsmanni námsins , Reyni Aðalsteinssyni og fjölskyldu hans . Reiðmaðurinn er kenndur í hópum víðsvegar um landið og hafði hver hópur rétt til að senda þrjá fulltrúa í keppnina . Að þessu sinni voru ellefu þátttakendur úr hópum frá Selfossi , Sprettshöllinni , Mosfellsbæ og Víðidal . Mikil spenna ríkti meðal nemenda að vanda um hver skyldi hljóta hina eftirsóttu Morgunblaðsskeifu . Verðlaunin eru veitt þeim nemenda sem bestum árangri hefur náð í verklegum prófum hrossaræktaráfanga búfræðibrautarinnar . Að þessu sinni gáfu niðurstöður prófanna eftirfarandi úrslit : 4 . Ágústa Rut Haraldsdóttir Að auki veitti Félag tamningamanna ásetuverðlaun félagsins þeim nemanda búfræðibrautarinnar sem þótti sýna hvað besta ásetu og reiðmennsku . Að þessu sinni var það Jón Óskar Jóhannesson sem hlaut þá viðurkenningu enda hafði hann staðið sig afar vel bæði við frumtamningar sem og þjálfun á eldri hesti og uppskar hann ávöxt erfiðisins þennan dag með því að hreppa flest þau verðlaun sem í boði voru . Að þessu sinni var það Ingvi Þór Bessason sem hlaut þessa verðskulduðu viðurkenningu sem veitt er þeim nemenda sem þótt hefur sýna hvað mestar framfarir í náminu .